cyanic-selkie/wikianc huggingface dataset:
ศาสนาฮินดูในประเทศไทย
พราหมณ์หลวง
พราหมณ์หลวงทั้งหมดนับถือศาสนาพุทธ หากแต่บูชาเทพเจ้าฮินดูไปด้วย ถือศีลห้าของศาสนาพุทธอย่างเคร่งครัด รวมทั้งต้องแสดงความเคารพพระสงฆ์อย่างสูง ปฏิบัติบูชาตามลัทธิไศวะเป็นหลักเช่นเดียวกับพราหมณ์เพชรบุรีและนครศรีธรรมราช ทั้งนี้พราหมณ์หลวงจะมีข้อห้ามในการรับประทานอาหารต่างจากพราหมณ์อินเดียซึ่งส่วนใหญ่เป็นมังสวิรัติ แต่พราหมณ์ไทยสามารถรับประทานเนื้อสัตว์ได้ พราหมณ์หลวงมีอาหารเฉพาะกลุ่มเช่น ข้าวเวท คือข้าวที่หุงด้วยน้ำอ้อยและนม หรือหุงด้วยกะทิ รับประทานเนื้อสัตว์อย่างปลา ไก่ หรือหมู และอาหารห้าธาตุ แต่ห้ามกินปลาไหล วัว หนู และสัตว์ต้องห้ามตามพระธรรมวินัยของพระสงฆ์ในพุทธศาสนา ในช่วงพระราชพิธีตรียัมพวาย พราหมณ์จะต้องถือพรตรับประทานอาหารมังสวิรัติตลอดพิธีนาน 15 วัน
ชาวฮินดูจากเอเชียใต้
มีการปรากฏตัวของชาวอินเดียหรือที่เรียกรวม ๆ ว่าแขก มาตั้งแต่อาณาจักรสุโขทัยและอยุธยาดังปรากฏในเอกสารของชาวต่างประเทศ ส่วนชาวอินเดียร่วมสมัยอพยพเข้าประเทศไทยช่วง พ.ศ. 2463 และช่วงครึ่งแรกของคริสต์ศตวรรษที่ 19 ปรากฏในเอกสารช่วงรัตนโกสินทร์เรียกชนกลุ่มนี้ว่า พราหมณ์ฮินดู หรือ ฮินดู่ พราหมณ์แขกเหล่านี้อพยพมาจากรัฐอุตตรประเทศและทมิฬนาฑู ไม่มีบทบาทหรือยุ่งเกี่ยวกับพระราชพิธีในราชสำนัก เพราะถูกมองว่าเป็นคนต่างด้าว และคงประพฤติตามธรรมเนียมของตนโดยไม่เปลี่ยนไปตามกระแสวัฒนธรรมไทย มักทำพิธีแก่ชุมชนเชื้อสายอินเดียด้วยกัน และเป็นพราหมณ์ต่อกันไม่กี่รุ่น
มีศาสนสถานสำคัญคือวัดพระศรีมหาอุมาเทวี, วัดเทพมณเฑียร สมาคมฮินดูสมาช ย่านเสาชิงช้า, วัดวิษณุ สมาคมฮินดูธรรมสภา แถบยานนาวา, วัดเทพมณเฑียร สมาคมไทย-ฮินดู เชียงใหม่, วัดอินเดีย มูลนิธิภูเก็ตตันดายูดาปานี สมาคมตรีนาถ ไทย-เนปาล และมูลนิธิศรีภคะวัตธรรม สนาตน มันทีร์ (ไทย-เนปาล) สามารถจำแนกประเภทของกลุ่มศาสนิกได้จากศาสนสถาน คือ วัดพระศรีอุมาเทวีจะเป็นศูนย์รวมของชาวฮินดูเชื้อสายทมิฬ และเบงกอล, วัดเทพมณเฑียร สมาคมฮินดูสมาช เป็นศูนย์รวมของชาวสินธ์และปัญจาบ และวัดวิษณุ สมาคมฮินดูธรรมสภา เป็นศูนย์รวมของชาวอุตตรประเทศ
อย่างไรก็ตามทั้งพราหมณ์ไทยและพราหมณ์อินเดียจะแยกอยู่กันคนละพวก แต่เมื่อประชาคมฮินดูอินเดียเพิ่มจำนวนขึ้นจึงมีการรวมตัวกันอย่างหลวม ๆ กับพราหมณ์ไทยในนามองค์กรศาสนาพราหมณ์-ฮินดูแห่งประเทศไทย โดยให้พระมหาราชครูพิธีศรีวิสุทธิคุณ (ชวิน รังสิพราหมณกุล) เป็นประธาน แต่พราหมณ์ทั้งสองกลุ่มจะปกครองศิษย์และศาสนิกชนของตนไม่ก้าวก่ายกัน
ประชากรศาสตร์
พ.ศ. 2542 สารานุกรมไทยสำหรับเยาวชน ระบุจำนวนผู้นับถือศาสนาฮินดูในไทยว่ามีไม่ถึง 4,000 คน พ.ศ. 2548 มีผู้นับถือศาสนาฮินดูในไทยจำนวน 52,631 คน หรือคิดเป็นร้อยละ 0.09 ของประชากรทั้งหมด พ.ศ. 2553 มีผู้นับถือศาสนาฮินดูในไทยจำนวน 41,808 คน หรือคิดเป็นร้อยละ 0.06 ของประชากรทั้งหมด และ พ.ศ. 2558 มีผู้นับถือศาสนาฮินดูในไทยจำนวน 22,110 คน หรือคิดเป็นร้อยละ 0.03 ของประชากรทั้งหมด
ส่วนสำนักวิจัยพิวประมาณการว่า พ.ศ. 2552 มีผู้นับถือศาสนาฮินดูในไทยราวร้อยละ 0.1 ถือเป็นศาสนาที่เติบโตเร็วที่สุดของไทย และคาดการณ์ไว้ว่า พ.ศ. 2593 จะมีผู้นับถือศาสนาฮินดูร้อยละ 0.2
ศาสนสถาน
ตามคติฮินดูจะมีการสร้างศาสนสถานสำหรับอุทิศแก่พระเป็นเจ้าเป็นจุดศูนย์กลาง มีวิหารล้อมรอบสี่ด้าน เปรียบเป็นศูนย์กลางจักรวาล ในอดีตส่วนใหญ่มักทำด้วยศิลา และโคปุระเป็นซุ้มประตูใหญ่อยู่ด้านล่างสุดสำหรับทำสมาธิ เมื่อเข้าสู่เทวสถานในชั้นถัดมาจะมีพระมหามนเทียรเป็นที่ประทับของกษัตริย์และเป็นที่พักของผู้แสวงบุญ และชั้นบนสุดเรียกว่ามหาปราสาท เป็นที่ประทับของพระเป็นเจ้า โดยมากจะประดิษฐานศิวลึงค์ ทั้งนี้สามารถจำแนกประเภทของศาสนสถานออกเป็นสองยุคใหญ่ ๆ คือ
อิทธิพล
วัฒนธรรมไทยได้รับอิทธิพลจากศาสนาฮินดูอยู่หลายประการ ทั้งด้านขนบธรรมเนียมประเพณี พิธีกรรม ประติมากรรม จิตรกรรม และวรรณกรรม แต่ธรรมเนียมหลายประการก็สาบสูญไปแล้ว เช่น พระราชพิธีสัมพัจฉรฉินท์, พระราชพิธีศิวาราตรี และการโล้ชิงช้าในพระราชพิธีตรียัมพวาย-ตรีปวาย บางธรรมเนียมก็ได้รับอิทธิพลจากศาสนาฮินดู เช่น ประเพณีเจี๊ยะฉ่าย หรือประเพณีถือศีลกินผักของจังหวัดภูเก็ต ในงานจะมีขบวนแห่ที่ประกอบไปด้วยม้าทรง มีการทรมานร่างกายตนเองด้วยวิธีการต่าง ๆ เช่น มีดกรีดลิ้น หรือนำวัสดุต่าง ๆ แทงบนใบหน้าหรือร่างกาย เพื่อให้ทราบว่าเทพเจ้าลงมาจุติแล้วจึงไม่มีอาการเจ็บปวดใด ๆ ลักษณะใกล้เคียงกับประเพณีไทปูซัม ซึ่งเป็นวันเฉลิมฉลองการประสูติของพระขันทกุมารของชาวทมิฬ ซึ่งผู้เข้าร่วมพิธีจะแบกกาวาดีและเจาะตามร่างกายด้วยห่วงแหลมอย่างเดียวกัน ส่วนดินแดนแถบปัตตานีก็ยังมีอิทธิพลฮินดูอยู่บ้าง คือ การทำบุหงาซีเระ และพิธีแห่นก เดิมใช้สำหรับต้อนรับอาคันตุกะของเจ้าผู้ครอง แต่ต่อมาถูกดัดแปลงไปใช้ในพิธีสำคัญ เช่น พิธีสุหนัต หรือประกวดแข่งขันความสวยงาม ถือเป็นธรรมเนียมฮินดูเพียงไม่กี่อย่างที่ยังหลงเหลืออยู่ เพราะไม่เกี่ยวข้องกับศาสนาโดยตรง อย่างไรก็ตาม ชุมชนมลายูบางท้องถิ่นยังดำรงพิธีกรรมหรือธรรมเนียมอย่างศาสนาฮินดูโบราณอยู่จนถึงปัจจุบัน ขณะที่ชุมชนจามที่บ้านครัว เคยมีพิธีกรรมตะละบะลอในเดือนเศาะฟัร โดยจะมีการจุดเทียนไขตามตรอกซอกซอย แล้วให้เยาวชนเปล่งเสียง "ลาอิลาฮะ อิลลัลลอฮ์" เดินไปทั่วบริเวณชุมชนเพื่อขับไล่ผีและเภทภัย ทำนองเดียวกับตอเลาะบาลอของชาวมลายู แต่ปัจจุบันถูกยกเลิกไปแล้วเช่นกัน
ก.ศ.ร. กุหลาบ เขียนไว้ในหนังสือ ต้นเหตุเสาชิงช้า ระบุว่า "พุทธ์กับไสยย่อมอาศรัยแก่กัน" และ "...จนทุกวันนี้ก็ยังมีขนบธรรมเนียมของไทยทำการมงคลอันใด ก็พอใจใช้พระสงฆ์แกมกับพราห์มณ์ปนกันอยู่หลายชนิด...บางทีไม่ใช้พราหมณ์ก็มีบ้าง แต่ยังคงสิ่งของเครื่องมงคลในมณฑลพิธีนั้น แต่ล้วนเปนสิ่งของตามแบบอย่างของพราหมณ์ทั้งสิ้น..."
ด้านประติมานวิทยา สังเกตจากตำราเทวรูปและเทวดานพเคราะห์ พบว่าไทยได้รับอิทธิพลศาสนาฮินดูตั้งแต่ยุคฟื้นฟูจักรวรรดิวิชัยนครในแถบอินเดียใต้เป็นต้นมา ในสมัยรัตนโกสินทร์ตอนต้น มีการหล่อเทวรูป 39 องค์สำหรับใช้ในพระราชพิธี และยังมีการดัดแปลงเทวรูปตามธรรมเนียมไทยคือมีการสร้างเทวรูปที่มีพระพุทธรูปประทับอยู่บนพระเศียร ส่วนวรรณกรรมก็ได้รับอิทธิพลจากอินเดียตอนใต้ เช่น รามเกียรติ์ และทศาวตารของพระวิษณุของไทยก็ตรงกับคติฮินดูของอินเดียใต้
โดยสรุปแล้วประเทศไทยมีการรับอิทธิพลจากศาสนาฮินดูมานาน ต่อมาได้นำมาประยุกต์ให้เข้ากับขนบธรรมเนียมประเพณี ความเชื่อดั้งเดิม และศาสนาพุทธจนกลายเป็นเอกลักษณ์ในตนเอง
ตายกี่ชาติก็ขาดเธอไม่ได้
ตายกี่ชาติก็ขาดเธอไม่ได้ เราเลยไม่ยอมตาย (อังกฤษ : Saviour Of The Soul ,1991 : ภาษาจีน : 魔宮奇俠 )  เป็นภาพยนตร์ฮ่องกง  แนวแอ็กชั่น แฟนตาซี กำลังภายใน ออกฉายปลายปี ค.ศ.1991 กำกับโดย หยวน ขุย, เจฟฟรีย์ เลา และเดวิด ลาย นำแสดงโดย หลิว เต๋อหัว  , เหมย ยั่นฟาง เป็นผลงานผลิตและอำนวยการสร้างเรื่องแรกภายใต้บริษัท Teamwork Motion Pictures ของหลิว เต๋อหัว ภาพยนตร์มีภาคต่อ คือ ตายกี่ชาติก็ขาดเธอไม่ได้ 2 (Saviour Of The Soul 2 ,1992)
ตายกี่ชาติก็ขาดเธอไม่ได้ (Saviour Of The Soul ,1991) หรืออีกชื่อ Lanar Romance เป็นภาพยนตร์ดัดแปลงจากนวนิยายบทประพันธ์ของ กิมย้ง ในเรื่อง มังกรหยก ตอน จอมยุทธอินทรี (The Return of the Condor Heroes) ซึ่งเป็นการดัดแปลงนวนิยายแนวใหม่ เพียงอาศัยพล็อตเรื่องจากนวนิยายแต่มาสร้างตัวละครขึ้นมาใหม่ โดยหยิบยืมบุคลิกตัวละคร หรือคาแรกเตอร์จากหนังสือการ์ตูนญี่ปุ่น เรื่อง ซิติ้ ฮันเตอร์ (City Hunter) มาใช้แทน หลิว เต๋อหัว ใช้คาแรกเตอร์ของ ซาเอบะ เรียว, เคนนี่ บี ใช้คาแรกเตอร์ของ มาคิมุระ , เยี่ย เหวินอี้ ใช้คาแรกเตอร์ของ คาโอริ น้องสาวของมาคิมุระ ภาพยนตร์คงไว้ซึ่งเค้าโครงหลักของนวนิยาย เรื่องราวการเฝ้าคอยความรักระหว่าง เอี้ยก้วย กับ เซียว เหล่งนึ่ง ที่ต้องรอคอยพบกันนานถึง 16 ปี ตัวละครเสี่ยวชิง รับบทโดย หลิว เต๋อหัว คือ ตัวแทนเอี้ยก้วย , ตัวละครเหม่ยชิง รับบทโดย เหมย เยี่ยนฟาง คือ ตัวแทน เซียว เหล่งนึ่ง , สำนักสุสานโบราณ ดัดแปลงเป็นตำหนักเพชร เจ้าสำนักเป็นเลดี้(Lady) ตำหนักเพชร รับบทโดย หลิว เจียหลิง , ดาบเหล็กนิลของเอี้ยก้วย ดัดแปลงเป็น กระบี่พริ้วไหวใจสะท้าน ของเสี่ยวชิง , ตัวละครที่เพิ่มมาใหม่ คือ นักฆ่าจิ้งจอกเงิน รับบทโดย กัว ฟู่เฉิง , ตัวละครหลักอื่นๆ หยิบยืมจากหนังสือการ์ตูนญี่ปุ่น เรื่อง ซิติ้ ฮันเตอร์ (City Hunter)
ภาพยนตร์เรื่องนี้ ออกฉายที่ฮ่องกงเมื่อวันที่ 19 ธันวาคม 1991 เป็นโปรแกรมส่งท้ายปีเก่าของเกาะฮ่องกง และฉายยาวต่อเนื่องข้ามปีใหม่ถึงต้นปี 1992 ประสบความสำเร็จทางรายได้อย่างถล่มทลายในยุคนั้น จนเป็นต้นแบบภาพยนตร์ดัดแปลงจากนวนิยายที่ไม่แอบอิงบทประพันธ์ดั้งเดิม ซึ่งเป็นแนวทางใหม่ต่างจากภาพยนตร์ดัดแปลงจากนวนิยายเรื่องอื่นๆก่อนหน้านั้น อย่างเรื่อง โปเยโปโลเย เย้ยฟ้าแล้วก็ท้า (A Chinese Ghost Story ,1987) เดชคัมภีร์เทวดา (The Swordsman ,1990) เกิดกระแสสร้างภาพยนตร์ดัดแปลงนวนิยายที่แตกต่างจากบทประพันธ์ดั้งเดิมหลายต่อหลายเรื่องในยุคนั้น เช่น เดชคัมภีร์เทวดา ภาค 2 ในตัวละครตงฟางปุ๊ป้าย, เซี่ยวฮื้อยี้ กระบี่ไม่มีคำตอบ เป็นต้น และเกิดกระแสปรากฏการณ์สร้างภาพยนตร์ดัดแปลงจากหนังสือการ์ตูนในวงการภาพยนตร์โลก ทั้งเป็นต้นแบบให้กับหนังดัดแปลงจากหนังสือการ์ตูนที่สร้างตามมา อย่างเช่น หนังดัดแปลงจากหนังสือการ์ตูนญี่ปุ่น เรื่อง ซิติ้ฮันเตอร์ ใหญ่ไม่ใหญ่ข้าก็ใหญ่ (City Hunter ,1993) ของเฉินหลง , โลกบอกว่าข้าต้องใหญ่ (Love on Delivery ,1994) ของโจว ซิงฉือ ซึ่งดัดแปลงจากหนังสือการ์ตูนญี่ปุ่นเรื่อง ถึงจะเห่ยแต่ก็สู้นะเฟ้ย ภาพยนตร์ดัดแปลงจากหนังสือการ์ตูนจีน เรื่อง กู๋ หว่าไจ๋ , ฟงอวิ๋น ขี่พายุทะลุฟ้า เป็นต้น
นอกจากนี้ ยังมีการสร้างภาพยนตร์ในรูปแบบและสไตล์แอ็กชั่น แฟนตาซี กำลังภายใน ตามกระแสเรื่องนี้หลายต่อหลายเรื่อง อย่างเช่น สวยประหาร ภาค 1, 2 (The Heroic Trio ,1993) อำนวยการสร้างและกำกับโดย ตู้ ฉีฟง , ทีมเชือดแห่งโลกานุวัตร (The Black panther warriors ,1993) อำนวยการสร้างและนำแสดงโดย เติ้ง กวงหยง , กระบี่พริ้วไหวใจสะท้าน ซึ่งเป็นกระบี่ของหลิว เต๋อหัว ใช้ในภาพยนตร์เรื่องนี้ ได้เป็นแรงบันดาลใจให้กับค่ายสถานีโทรทัศน์ทีวีบี สร้างละครซีรีส์เรื่อง กระบี่ลมกรด (The Revelation of The Last Hero ,1992) มอบบทพระเอกให้ กัว ฟู่เฉิง นำแสดง , นักฆ่าจิ้งจอกเงิน ที่รับบทโดย กัว ฟู่เฉิง โดดเด่นอย่างมากจนผู้กำกับคนดัง หวังจิง นำมาสร้างภาพยนตร์ภาคแยก(Spin off)ตามมา ในเรื่อง จิ้งจอกเงินพันหน้า (Millionaire Cop ,1993) กัว ฟู่เฉิง รับบทพระเอกนำแสดง และโจว ซิงฉือ นำไปล้อเลียนในภาพยนตร์ของเขา ในเรื่อง ถังไปหู่ ใหญ่ไม่ต้องประกาศ (Flirting Scholar ,1993) หลายต่อหลายฉาก เช่น ฉากการเหาะเป็นซูเปอร์แมนของหลิว เต๋อหัว , ฉากเปิดผ้าคลุมหน้าเลดี้ตำหนักเพชร(หลิว เจียหลิง) เพื่อตามหาเหม่ยชิง บนโคมไฟลอยเคว้งอยู่บนอากาศ โจว ซิงฉือนำมาใช้ตอนเปิดผ้าคุลมหน้าตามหา ชิวเชียน (กงลี่) เป็นต้น
เพลงประกอบภาพยนตร์เรื่องนี้ ขับร้องโดยหลิว เต๋อหัว ในบทเพลง 不可不信缘 และบทเพลง 来生缘 (ไหล เซิงหยวน) เพลงนี้เป็นเพลงภาษาจีนกลางหรือแมนดาริน โดยเขาเอาทำนองเพลง 起走過的日子 (ยัด เห่ย เหยา กว๋อ ดิก ยัด จี่) เพลงภาษาจีนกวางตุ้ง เพลงประกอบภาพยนตร์เรื่อง Casino Raider 2 (1991) หรือ ผู้หญิงข้าใครอย่าแตะ ตอน แตะได้ถ้าไม่กลัวโลกแตก มาใส่เนื้อร้องใหม่ และนำมาร้องประกอบฉากตอนที่ เสี่ยวชิง (หลิว เต๋อหัว) พาเหม่ยชิง (เหมย เยี่ยนฟาง) ไปโรงพยาบาลเพื่อรักษาพิษ "เทพธิดากาลี" ทะลวงร่างได้รับบาดเจ็บสาหัส ในระหว่างขับรถไปส่งโรงพยาบาล เสี่ยวชิงได้นึกถึงคำพูดของเจ้ากุ้ย (เคนนี่ บี) ว่า "ตอนที่ฉันทำงานนั่งโต๊ะ ก็อยากจะมีชีวิตโลดโผน แล้วมาเป็นมือล่าสังหาร แต่มาตอนนี้ คิดอยากกลับไปทำงานนั่งโต๊ะอย่างเดิม แก(เสี่ยวชิง - หลิว เต๋อหัว)ไม่มีวันเข้าใจหรอก" : ในประเทศไทย พอหนังกลับมาทำรีมาสเตอร์ใหม่ในรูปแบบวีซีดี(VCD) ได้ตัดฉากนี้ออก แต่ผู้ชมภาพยนตร์ทั่วโลก และผู้ชมชาวไทยที่ได้ชมภาพยนตร์ในโรงภาพยนตร์ หนังกลางแปลง และม้วนวีดีโอ(VDO) จดจำฉากและบทเพลงนี้ได้เป็นอย่างดี และยังได้อิงกระแส"สองบทเพลงแต่ทำนองเดียวกัน" โดยนำมาแปลงเป็นภาษาไทยในบทเพลง "เจ็บช้ำ" และบทเพลง "ระกำใจ" ขับร้องโดยนักร้องสาวชื่อดัง พัชรา แวงวรรณ ทั้งสองบทเพลง
ด้านรางวัลทางภาพยนตร์ ได้เข้าชิงรางวัลตุ๊กตาทองฮ่องกง (Hong Kong Film Awards) ครั้งที่ 11 ประจำปี 1991 มากถึง 5 สาขา ประกอบด้วย นักแสดงสมทบชายยอดเยี่ยม กัว ฟู่เฉิง, ถ่ายภาพยอดเยี่ยม ปีเตอร์ เปา (Peter Pau), ลำดับภาพ(ตัดต่อ)ยอดเยี่ยม พุน หัง - ไห่ คิทไหว่ , กำกับศิลป์ยอดเยี่ยม เอ๋อ จงหมั่น , ออกแบบฉากต่อสู้ยอดเยี่ยม หยวน ทัค และคว้ารางวัลตุ๊กตาทองมาได้ 2 สาขา ได้แก่ ถ่ายภาพยอดเยี่ยม ปีเตอร์ เปา (Peter Pau) และกำกับศิลป์ยอดเยี่ยม เอ๋อ จงหมั่น (Yee Chung-Man)
ในประเทศไทย นำเข้าและจัดจำหน่ายโดยบริษัท นนทนันท์ เอ็นเตอร์เทนเม้นท์ ออกฉายหลังฮ่องกงเพียงหนึ่งสัปดาห์ เป็นโปรแกรมทองต้อนรับปีใหม่ พ.ศ. 2535 (ค.ศ.1992) ตั้งชื่อไทยได้อย่างโดดเด่นว่า ตายกี่ชาติก็ขาดเธอไม่ได้ (เราเลยไม่ยอมตาย)
แตรวง
แตรวง (brass band) คือ วงดนตรีซึ่งปกติประกอบด้วยเครื่องเป่าทองเหลืองและเครื่องกระทบ ในบางธรรมเนียม เรียกวงดนตรีที่ประกอบด้วยเครื่องดนตรีทองเหลืองและเครื่องเป่าลมไม้ว่า แตรวง ก็มี แต่โดยมากแล้วเรียก โยธวาทิต (military band), วงนั่งบรรเลง (concert band) หรือวงเป่า (wind band)
ไลออน ฟูรูยามะ
ไลออน ฟูรูยามะ (Lion Furuyama; ) หรือ เท็ตสึโอะ ฟูรูยามะ นักมวยสากลชาวญี่ปุ่น เกิดเมื่อ 16 มกราคม พ.ศ. 2491 ที่จังหวัดมิยางิ ประเทศญี่ปุ่น สถิติการชก 54 ครั้ง ชนะ 38 (น็อค 27) เสมอ 4 แพ้ 12
วัดธรรมมณฑล
วัดธรรมมณฑล เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสัมปทวน อำเภอนครชัยศรี จังหวัดนครปฐม
วัดธรรมมณฑลตั้งวัดเมื่อวันที่ 27 ตุลาคม พ.ศ. 2553 เดิมทีที่ดินตั้งวัดเป็นของงแม่ชีภาคพันธ์ เอี่ยมพาหล มีที่ทั้งหมด 18 ไร่เศษ ได้แบ่งให้หลาน 3 คน ได่แก่ คุณเยวภา โพธิโต คุณรวีวรรณ วงเคี่ยม และพระใบฎีกามณฑล เขมจาโร โดยเมื่อ พ.ศ. 2546 พระใบฎีกามณฑล ซึ่งเป็นหลานของแม่ชีภาคพันธ์ ได้มาปักกลด บำเพ็ญเพียรอยู่เป็นเวลา 1 ปี เห็นว่าที่ดินนี้เหมาะแก่การสร้างสถานที่ปฏิบัติธรรม จึงเอาที่ดินที่ตนเองได้ส่วนแบ่งมาสร้างวัด จากนั้น แม่ชีภาคพันธ์ และหลานมีจิตศรัทธาถวายที่ดินเพิ่มรวมเป็น 18 ไร่เศษ เริ่มก่อตั้งเดิมเป็นสำนักสงฆ์ พ.ศ. 2546 จนได้รับอนุญาตตั้งวัดเมื่อ พ.ศ. 2553
วัดได้ดำเนินการก่อสร้างเสนาสนะต่าง ๆ เช่น ศาลาการเปรียญ กุฏิพระ กุฏิแม่ชี กุฏิกรรมฐาน 5 หลัง พร้อมทั้งห้องน้ำและห้องสุขา เป็นต้น ต่อมาทางวัดได้หาปัจจัยซื้อดินถมที่วัดเพื่อสร้างอุโบสถ โดยคณะศิษย์จึงจัดสร้างได้สร้างลูกอมหนุมานครองเมือง (59) รุ่นแรก โดยรวบรวมแผ่นจารชนวนมวลสารจากเกจิดัง ๆ ทั่วประเทศ
บาตอง
บาตอง (Baton) เป็นคำทับศัพท์จากภาษาฝรั่งเศส แปลว่า "แท่ง" หรือ "ก้าน" หมายถึงอุปกรณ์รูปทรงกระบอก หรือแบน ทำจากวัสดุหลายรูปแบบ (เช่น ไม้หรือเหล็ก) โดยมากมักหมายถึงอุปกรณ์น้ำหนักเบาสำหรับวาทยกรในการควบคุมวงออร์เคสตร้า วงประสานเสียง หรือ การแสดงร่วม
การคูณลูกโซ่ของเมทริกซ์
Matrix-Chain Multiplication หรือ การคูณเมตริกซ์  ใช้สำหรับการแก้ปัญหาการคูณ matrix ซึ่งการคูณปกติอาจจะมีจำนวนครั้งมากเกินไปหรือมีประสิทธิภาพที่ไม่ดีพอซึ่งการใช้ algorithm นี้เป็นการคูณ matrix อย่างต่อเนื่องเพื่อหารูปแบบการคูณที่ดีที่สุดโดยใช้คุณสมบัติการเปลี่ยนหมวดหมู่การคูณของ matrix
matrix X มีขนาด 10 x 3
matrix Y มีขนาด 3 x 5
matrix Z มีขนาด 5 x 6 จำนวนครั้งของการคูณแบบ (X * Y) * Z คือ
(10*3*5 + 10*5*6) = 450 ครั้ง
ส่วนจำนวนครั้งของการคูณแบบ X * (Y * Z) คือ (3*5*6 + 10*3*6) = 270 ครั้ง จะเห็นได้ว่าการเปลี่ยนหมวดหมู่การคูณช่วยเพิ่มประสิทธิภาพหรือลดจำนวนครั้งการคูณลงได้ เราจึงต้องหารูปแบบของหมวดหมู่ที่ดีที่สุดโดยใช้ Matrix-Chain-Multiplication ทำการคูณ
ถ้าเราต้องการคูณแมทริกซ์จำนวน n ตัว A1A2…An ต้องการหาลำดับการคูณแมทริกซ์ ที่ใช้จำนวนครั้งของการคูณน้อยที่สุด
เช่น n = 3 ต้องการคูณ A1A2A3 เมื่อ A1, A2, A3 มีขนาด10x100, 100x5,  และ 5x50
ตามลำดับ
(A1A2)A3) ต้องใช้จำนวนครั้งของการคูณ = 10*100*5 เพื่อคำนวณ (A1A2)+ 10*5*50 เพื่อคำนวณ ((A1A2)A3)=7,500 ครั้ง
(A1(A2A3)) ต้องใช้จำนวนครั้งของการคูณ = 100*5*50 เพื่อคำนวณ (A2A3)
+ 10*100*50 เพื่อคำนวณ (A1(A2A3)) = 75,000 ครั้ง
จะเห็นได้ว่า ((A1A2)A3) ใช้จำนวนครั้งของการคูณน้อยกว่า (A1(A2A3))ถึงสิบเท่า
เทศบาลเมืองเสนา
เสนา เป็นเทศบาลเมืองซึ่งมีอาณาเขตครอบคลุมพื้นที่ทั้งหมดของตำบลเสนาในอำเภอเสนา จังหวัดพระนครศรีอยุธยา ตั้งอยู่ริมแม่น้ำน้อย ห่างจากตัวจังหวัดประมาณ 25 กิโลเมตร ถูกจัดตั้งขึ้นในฐานะเทศบาลเมืองโดยพระราชกฤษฎีกาใน พ.ศ. 2480 ตราสัญลักษณ์ของเทศบาลใช้รูปแม่โพสพถือรวงข้าว เพื่อสื่อถึงแหล่งเกษตรกรรมที่อุดมสมบูรณ์ และการเกษตรที่ยังคงมีความสำคัญอยู่ แม้ว่าในปัจจุบันสภาพเศรษฐกิจจะมีการขยายตัวเพราะเขตเทศบาลอยู่ใกล้แหล่งอุตสาหกรรมก็ตาม ปัจจุบันเทศบาลเมืองเสนามีประชากร 3,771 คน
ในเขตเทศบาลมีสถานศึกษาสำคัญได้แก่ โรงเรียนเสนา "เสนาประสิทธิ์" ซึ่งเป็นโรงเรียนประจำอำเภอเสนา นอกจากนี้ยังมีสถานสาธารณสุขอย่างโรงพยาบาลเสนา ซึ่งเป็นโรงพยาบาลประจำอำเภอเสนา มีขนาด 160 เตียง ศาสนาสถานสำคัญในเขตเทศบาลได้แก่ วัดกระโดงทอง ตั้งอยู่ริมแม่น้ำน้อย และวัดมารีย์สมภพของศาสนาคริสต์นิกายโรมันคาทอลิก สถานที่สำคัญอื่น ๆ ได้แก่ โรงเจบ่วนเฮงตั๊วของชาวไทยเชื้อสายจีน และตลาดบ้านแพน ศูนย์กลางการค้าขายที่สำคัญที่สุดของอำเภอเสนา
ความรักไม่ผิด
"ความรักไม่ผิด" เป็นซิงเกิลของเป้ วง Mild และ มาเรียม เกรย์ ประพันธ์เนื้อร้องโดย ฟองเบียร์ (ปฏิเวธ อุทัยเฉลิม) แต่งทำนองและเรียบเรียงโดย ปราโมทย์ ปาทาน ,จักร เชยโฉม ออกจำหน่ายในวันที่ 6 ตุลาคม พ.ศ. 2557
ที่มาของเพลงนั้น 9 ปีของคลับฟลายเดย์ คือคอนเสิร์ตที่จะรวบรวมทุกความประทับใจต่­อคลับฟลายเดย์ ทำให้พี่ฉอด (สายทิพย์ มนตรีกุล ณ อยุธยา) เกิดความคิดที่อยากจะมีเพลงใหม่เพื่อให้สอ­ดคล้องกับความรักหลากหลายเรื่องราว พี่ฉอดได้มอบหมายให้นักแต่งเพลงมือหนึ่ง ฟองเบียร์ ซึ่งเคยร่วมงานกับคลับฟลายเดย์มาแล้ว
เนื้อหาของเพลงพูดแทนความรักของทุกคน ทั้งผู้หญิงและผู้ชาย ไม่ว่าเรื่องราวจะเป็นอย่างไร แต่สุดท้ายความรักก็ไม่ผิดและยังเป็นที่ปร­ารถนาของทุกคน ไม่ว่ารักนั้นจะทำให้เราเป็นอย่างไรก็ตาม เพลงความรักไม่ผิดจึงต้องการเสียงของนักร้­องทั้งหญิง และ ชาย เพื่อให้เพลงนี้สมบูรณ์แบบและถ่ายทอดความร­ักทั้งหมดได้จริงๆ
การตอบรับ
เพลง "ความรักไม่ผิด" ได้ติดอันดับสูงสุด 37 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 25 ตุลาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สถานีรถไฟริชอนเลซิออน โมเช ดายัน
สถานีรถไฟริชอนเลซิออน โมเช ดายัน (תחנת הרכבת ראשון לציון – משה דיין; Rishon LeZion Moshe Dayan railway station) เป็นสถานีรถไฟอิสราเอลในริชอนเลซิออน สถานีตั้งอยู่ติดกับทางโมเช ดายัน อินเตอร์เชนจ์ บนทางหลวงอายาลอน เมื่อเดือนกันยายน ค.ศ. 2011 สถานีนี้ทำหน้าที่เป็นปลายทางของผู้โดยสารชานเมืองใหม่ที่ให้บริการในเมืองโฮโลน, บัตยัม และริชอนเลซิออน ทางตอนใต้ของกัสซ์แดน โดยใช้เวลาเดินทางจากสถานีไปยังสถานีรถไฟเทลอาวีฟ ฮาฮากานา ที่อยู่ห่างออกไปประมาณ 18 นาที
บริการในอนาคต
ทางรถไฟสายใต้ของสถานีขยายไปสถานีรถไฟยาฟเนเวสต์ในปี ค.ศ. 2012 และเชื่อมต่อกับทางรถไฟล็อด-อัชเคลอน ที่มีอยู่ตั้งแต่ปี ค.ศ. 2013 ดังนั้น ได้มีการเสนอบริการรถไฟที่ดีขึ้นและตรงขึ้นจากเทลอาวีฟไปยังเมืองยาฟเน, แอชดัด และอัชเคลอน สถานีโมเช ดายัน ยังทำหน้าที่เป็นป้ายหยุดรถไฟ ในการให้บริการระหว่างเมืองใหม่สู่เมืองเหล่านั้น จากเมืองอัชเคลอนทางรถไฟสายใหม่ได้รับการสร้างขึ้นสู่เบียร์ชีบา และสถานีบริการรถไฟมุ่งหน้าไปที่นั่นเช่นกัน ห่างจากสถานีรถไฟประมาณไม่กี่ร้อยเมตรมีอุโมงค์รถไฟที่ไม่ได้ใช้อยู่ใต้ทางหลวงอายาลอน ซึ่งบางวันอาจใช้เป็นเส้นทางรถไฟเชื่อมต่อสถานีโมเช ดายัน กับสถานีรถไฟริชอนเลซิออน ฮาริโชนิม จากที่มีการให้บริการสู่ล็อด และรถไฟสายอนาคตที่มีการวางแผนที่จะไปถึงเยรูซาเลมและโมดิอิน
กฎของอาโวกาโดร
กฎของอาโวกาโดร (Avogadro's law) เป็นกฎที่อธิบายความสัมพันธ์ระหว่างปริมาณกับมวลของแก๊ส โดยสารานุกรมบริเตนนิกา ได้อธิบายถึงกฎของอาโวกาโดรไว้ว่า
กฎของอาโวกาโดรกล่าวว่า "ที่อุณหภูมิและความดันเดียวกัน แก๊สที่มีปริมาตรเท่ากันจะมีจำนวนอนุภาคเทากัน"
มัสยิด-อาสนวิหารกอร์โดบา
อาสนวิหาร และอดีต มัสยิดใหญ่แห่งกอร์โดบา มีชื่อเรียกในศาสนาคริสต์ว่า อาสนวิหารแม่พระรับเกียรติยกขึ้นสวรรค์ (Catedral de Nuestra Señora de la Asunción) และเป็นที่รู้จักในท้องถิ่นว่า มัสยิด-อาสนวิหารกอร์โดบา (Mezquita-Catedral de Córdoba) ปัจจุบันเป็นแหล่งมรดกโลกร่วมกับพื้นที่ส่วนประวัติศาสตร์ ตั้งอยู่ในเมืองกอร์โดบา ในแคว้นอันดาลูซิอา ทางตอนใต้ของประเทศสเปน
ด้านประวัติความเป็นมานั้น เริ่มจากใน ค.ศ. 768 หลังจากการรุกรานของชาวมุสลิมบนคาบสมุทรไอบีเรีย การก่อสร้างได้เริ่มขึ้นบนพื้นที่ซึ่งแต่เดิมเป็นที่ตั้งของโบสถ์แห่งนักบุญบิเซนเต โดยที่โบสถ์แห่งนี้ได้ถูกทำลายลงและสร้างมัสยิดกอร์โดบาขึ้นมาแทนที่
ถ้ามองในมุมมองของมัสยิดแล้ว มัสยิดกอร์โดบาถือได้ว่าเป็นสิ่งที่แสดงถึงความเจริญรุ่งเรืองของอาณาจักรกาหลิบแห่งกอร์โดบา ด้วยพื้นที่ขนาด 23,400 ตารางเมตร ทำให้มัสยิดกอร์โดบามีขนาดใหญ่เป็นอันดับที่สองของโลกเมื่อตอนที่สร้าง อันดับที่หนึ่งเป็นของมัสยิดแห่งนครมักกะฮ์ (ภายหลังใน ค.ศ. 1588 อันดับที่สองตกเป็นของมัสยิดแห่งสุลต่านอะห์มัด ประเทศตุรกี) ลักษณะเด่นอย่างหนึ่งที่น่าสนใจมากคือ กิบลัต (ชุมทิศที่ชาวมุสลิมหันหน้าไปยามละหมาดและขอดุอาอ์) นั้นไม่ได้ชี้ไปยังทิศของนครมักกะฮ์ แต่ว่าชี้ไปยัง 51 องศาทางใต้ของทิศที่เป็นที่ตั้งนครมักกะฮ์ เหตุผลที่เป็นเช่นนี้ก็เพราะว่าที่ตั้งที่ติดกับแม่น้ำกัวดัลกิบีร์ จึงไม่สามารถทำการขยายการก่อสร้างออกไปทางทิศใต้ได้ จนกระทั่งภายหลังชาวสเปนสามารถพิชิตดินแดนคืนได้สำเร็จ ใน ค.ศ. 1238 มัสยิดกอร์โดบาก็ได้กลายสภาพมาเป็นโบสถ์ตามคำสั่งของมุขนายก โลเป เด ฟิเตโร (มุขนายกคนแรกของอาสนวิหารกอร์โดบา) ใน ค.ศ. 1523 เริ่มการก่อสร้างโบสถ์ในส่วนกลางของมัสยิดโดยใช้รูปแบบปลาเตเรสโก (Plateresco) ในภาษาสเปน ปลาตา (plata) หมายถึงแร่เงิน ส่วนคำว่า ปลาเตเรสโก ต้องการสื่อถึงตามวิถีทางของช่างเงิน
อาสนวิหารกอร์โดบาถือได้ว่ามีความสำคัญมากต่อกอร์โดบาและสถาปัตยกรรมอัลอันดะลุสเช่นเดียวกับอาลัมบรา
คทา
คทา (แบบบริติช: Sceptre, แบบอเมริกัน: Scepter) คือกระบองที่ทำมาจากไม้หรือโลหะ เช่น เงิน หรือ ทอง มักประดับประดาด้วยเพชรพลอย มีลักษณะสั้นบ้างยาวบ้างแล้วแต่การออกแบบและใช้งาน มีที่มาจากกระบองที่ใช้เป็นอาวุธในสงคราม จากตำนานเทพปกรณัมของกรีก แต่เดิมคทาเป็นของเทพอพอลโล คทาถูกใช้โดยกษัตริย์มาตั้งแต่ยุคอียิปต์โบราณ ในยุคกลางคทาถูกใช้โดยกษัตริย์สื่อถึงอำนาจ เป็นหนึ่งในเครื่องทรงอันประกอบด้วย มงกุฎ คทา กระบี่ สายสะพาย เหรียญตรา เสื้อคลุมหรือผ้าคลุมนิยมปักเป็นลวดลาย คทาเป็นเครื่อประดับยศของทหารยศจอมพลด้วย และบางครั้งก็ถูกใช้โดยนักบวช
พุซ อิน บู๊ทส์ 2
พุซ อิน บู๊ทส์ 2 (Puss in Boots: The Last Wish) เป็นภาพยนตร์คอมพิวเตอร์แอนิเมชันผจญภัยอเมริกาในปี พ.ศ. 2565 เป็นภาคต่อของ พุซ อิน บู๊ทส์ (พ.ศ. 2554) ซึ่งเป็นภาพยนตร์ภาคแยกของแฟรนไชส์เชร็ค และถือเป็นภาพยนตร์ลำดับที่ 6 ของแฟรนไชส์ ผลิตโดยดรีมเวิร์กสแอนิเมชันและจัดจำหน่ายโดยยูนิเวอร์แซลสตูดิโอส์ กำกับโดย Joel Crawford และร่วมกำกับโดย Januel Mercado  เขียนบทภาพยนตร์โดย Paul Fisher และ Tommy Swerdlow ซึ่งอิงจากเรื่องราวโดย Swerdlow และผู้เขียนบทภาพยนร์ภาคแรก Tom Wheeler พร้อมด้วยเนื้อหาบทภาพยนตร์เพิ่มเติมโดย  Etan Cohen นักพากย์เสียงตัวละครได้แก่ อันโตนิโอ บันเดรัสและซัลมา ฆาเยก ซึ่งกลับมารับบทพุซ อิน บู๊ทส์และคิตตี้ ซอฟท์พอว์ตามลำดับ ร่วมด้วย Harvey Guillén, ฟลอเรนซ์ พิว, โอลิเวีย โคลแมน, เรย์ วินสตัน, Samson Kayo, John Mulaney, Wagner Moura, Da'Vine Joy Randolph และ Anthony Mendez ซึ่งรับบทพากย์เป็นตัวละครใหม่ที่เปิดตัวในภาพยนตร์ โดยภาพยนตร์เรื่องนี้ได้เข้าฉายในประเทศสหรัฐอเมริกาเมื่อวันที่ 23 ธันวาคม 2565 และตัวหนังได้รับคะแนนวิจารณ์ในแง่บวกอย่างกว้างขวางทางด้านงานภาพ,ดนตรี,ฉากแอ็คชั่น,พัฒนาการตัวละครและข้อคิดของเรื่อง และทำรายได้ทั่วโลก 480.8 ล้านดอลลาร์สหรัฐสหรัฐ จากทุนสร้างเพียง 90 ล้านดอลลาร์สหรัฐ และยังได้ถูกเสนอเข้าชิงรางวัลออสการ์ รางวัลออสการ์ สาขาภาพยนตร์แอนิเมชันยอดเยี่ยม ในปี 2023 โดยถึงแม้จะพลาดรางวัลไป แต่เพราะคำวิจารณ์และรายได้ที่ประสบความสำเร็จเป็นอย่างสูงจึงทำให้ค่าย ดรีมเวิร์คส์ ประกาศสร้างภาคต่อของ เชร็คเป็นภาคที่ห้า ส่วนคิวฉายไม่ได้ประกาศวันที่
รางวัลภาพยนตร์แห่งชาติ สุพรรณหงส์ ครั้งที่ 26
'''รางวัลภาพยนตร์แห่งชาติ สุพรรณหงส์ ครั้งที่ 26 ประจำปี พ.ศ. 2559''' เป็นการประกาศผลรางวัลสำหรับภาพยนตร์ที่ออกฉายในปี พ.ศ. 2559 จัดโดยสมาพันธ์สมาคมภาพยนตร์แห่งชาติ ซึ่งได้รับการสนับสนุนจากกระทรวงวัฒนธรรม กระทรวงดิจิทัลเพื่อเศรษฐกิจและสังคม และสำนักงานพัฒนาธุรกรรมทางอิเล็กทรอนิกส์ (องค์การมหาชน) โดยมีการประกาศชื่อผู้เข้ารอบสุดท้ายของแต่ละสาขาเมื่อวันที่ 9 กุมภาพันธ์ พ.ศ. 2560 และกำหนดจัดพิธีประกาศผลรางวัลในวันอาทิตย์ที่ 5 มีนาคม พ.ศ. 2560 ณ โรงละครเคแบงก์สยามพิฆเนศ ศูนย์การค้าสยามสแควร์วัน กรุงเทพมหานคร และถ่ายทอดออกอากาศทางช่องเวิร์คพอยท์ ในคืนวันอาทิตย์ที่ 5 มีนาคม พ.ศ. 2560 ตั้งแต่เวลา 22.00 - 24.00 น.
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล
สำหรับผู้ได้รับรางวัลแสดงเป็น ตัวหนา
สรุปผลภาพยนตร์ที่ผ่านการคัดเลือกและได้รับรางวัล
ภาพยนตร์ที่ผ่านการคัดเลือกให้เข้าชิงรางวัล จำแนกตามสาขาทั้ง 22 เรื่อง มีดังนี้:
รายชื่อภาพยนตร์และจำนวนรางวัลที่ได้รับ
วงปี่พาทย์นางหงส์
วงปี่พาทย์นางหงส์ คือวงปี่พาทย์ชนิดหนึ่งที่นำเอาวงปี่พาทย์ไม้แข็งมาประสมกับวงบัวลอย โดยเปลี่ยนแปลงรูปแบบดังนี้ เหตุที่ใช้ชื่อวงปี่พาทย์นี้ว่าวงปี่พาทย์นางหงส์ก็เนื่องจากเรียกตามชื่อเพลงที่เล่นคือเพลงเรื่องนางหงส์ โดยจะใช้เล่นเฉพาะงานอวมงคลเท่านั้น ปัจจุบันไม่ค่อยเป็นที่นิยม เพราะได้หันมานิยมวงปี่พาทย์มอญแทน
วงปี่พาทย์นางหงส์ เดิมเป็นวงที่ใช้บรรเลงในงานศพของสามัญชน ต่อมาได้นำมาบรรเลงในงานสวดพระอภิธรรมศพเจ้านาย และใช้ในตอนถวายพระเพลิงพระบรมศพ พระศพ เมื่อครั้งงานพระบรมศพของสมเด็จพระศรีนครินทรา บรมราชชนนี สมเด็จพระเทพรัตนราชสุดาฯ สยามบรมราชกุมารี มีพระประสงค์ให้นำวงปี่พาทย์นางหงส์ ของกรมศิลปากรมาประโคมย่ำยาม ต่อจากวงประโคมของงานเครื่องสูง สำนักพระราชวัง จึงนับเป็นครั้งแรกที่ได้นำวงปี่พาทย์นางหงส์มาใช้ในงานพระบรมศพด้วย
เพลงชุดนางหงส์
เพลงที่บรรเลง เรียกว่า “ เพลงชุดนางหงส์” ประกอบด้วยเพลง
วงปี่พาทย์นางหงส์ สำนักการสังคีต กรมศิลปากร
ดุริยางคศิลปินกลุ่มดุริยางค์ไทยสำนักการสังคีต กรมศิลปากร ผู้บรรเลงวงปี่พาทย์นางหงส์ (วงประโคมย่ำยาม) ในการพระศพ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
ข้อมูลเพิ่มเติม
การบรรเลงดนตรีไทยในงานพระศพ
โจอี เด รีการ์โด
โจเอ เด ริคาร์โด (Joey De Ricardo) หรือ โยวัน ยินตาร์ ซีนัมเบอลา นักมวยสากลชาวอินโดนีเซีย เกิดเมื่อ 10 มกราคม พ.ศ. 2524 ที่เมืองตาปานูลี อูตารา ประเทศอินโดนีเซีย สถิติการชก 17 ครั้ง ชนะ 12 (น็อค 7) เสมอ 2 แพ้ 3
ประวัติ
ริคาร์โดขึ้นชกมวยสากลครั้งแรกเมื่อ 1 พฤษภาคม พ.ศ. 2544 โดยเป็นการชิงแชมป์อินโดนีเซียรุ่นเฟเธอร์เวท ปรากฏว่าเป็นฝ่ายชนะน็อค ติตุส กาโฆยา ยก 2 ได้แชมป์มาครอง จากนั้น จึงได้ชิงแชมป์ PABA เฉพาะกาลรุ่นซูเปอร์เฟเธอร์เวทที่ว่างเมื่อ 1 สิงหาคม พ.ศ. 2545 ชนะน็อค ฮีโน่ เกียรติ ธ.บ.อุบล ยก 10 ที่อินโดนีเซีย แต่ต่อมาไม่นาน ริคาร์โดถูกปลดออกจากตำแหน่ง โดยที่ยังไม่ได้ชกป้องกันแชมป์ ต่อมาใน พ.ศ. 2546 ริคาร์โดขึ้นชิงแชมป์ IBF แพนแปซิฟิกรุ่นไลท์เวทที่ว่าง ชนะน็อค จอห์นี่ คิม ยก 6 ที่อินโดนีเซีย
หลังจากได้แชมป์ ริคาร์โดชกนอกรอบชนะอีก 4 ครั้ง และเสมออีกสองครั้ง ในการชกกับทอง ป.โชคชัยและซีซาร์ อมอนซอท จากนั้น ริคาร์โดเลื่อนรุ่นไปชิงแชมป์ IBF แพนแปซิฟิกรุ่นไลท์เวลเตอร์เวท เมื่อ 1 กรกฎาคม พ.ศ. 2548 ปรากฏว่าเป็นฝ่ายแพ้น็อคเลิฟมอร์ เอ็นดู แค่ยกแรกที่ออสเตรเลีย กลับมาชกชนะอีกสองครั้ง ก็ไปป้องกันแชมป์IBF แพนแปซิฟิกรุ่นไลท์เวทที่ออสเตรเลีย ซึ่งริคาร์โดเป็นฝ่ายแพ้คะแนนรานี่ กานอย นักมวยจากฟิลิปปินส์ไปเมื่อ 8 มิถุนายน พ.ศ. 2550 จากนั้น ริคาร์โดขึ้นชกอีกเพียงครั้งเดียวเมื่อ 19 สิงหาคม พ.ศ. 2550 ชนะคะแนน ฮิโรโตะ ทาเกชิตะที่ ญี่ปุ่น จากนั้นจึงแขวนนวมไป
รางวัลแกรมมี สาขาขับร้องเพลงป็อปเดี่ยวยอดเยี่ยม
รางวัลแกรมมี สาขาขับร้องเพลงป็อปเดี่ยวยอดเยี่ยม (Grammy Award for Best Pop Solo Performance) เป็นรางวัลที่นำเสนอในงานประกาศผลรางวัลแกรมมี ซึ่งจัดขึ้นในปี ค.ศ. 1958 และเดิมเรียกว่ารางวัลแกรมโมโฟน ตามคำอธิบายของรางวัลแกรมมี ครั้งที่ 54 รางวัลการแสดงเพลงป็อปเดี่ยวยอดเยี่ยมออกแบบมาสำหรับการบันทึกเพลงป็อปของศิลปินที่ทำการขับร้องเดี่ยว (ร้องและบรรเลง) และจำกัดเฉพาะซิงเกิลหรือเพลงเดี่ยวเท่านั้น
หมวดหมู่นี้เปิดตัวในปี ค.ศ. 2012 เป็นการรวมหมวดหมู่ก่อนหน้านี้สำหรับขับร้องเพลงป็อปหญิงยอดเยี่ยม ขับร้องป็อปชายยอดเยี่ยม และการแสดงดนตรีเพลงป็อปยอดเยี่ยมเข้าไว้ด้วยกัน การปรับโครงสร้างประเภทเหล่านี้เป็นผลมาจากความปรารถนาของสถาบันการบันทึกเสียงที่จะลดรายการประเภทและรางวัล และเพื่อความเท่าเทียมระหว่างการแสดงชายและหญิง
รางวัลจะตกเป็นของศิลปินที่แสดง โปรดิวเซอร์ วิศวกร และนักแต่งเพลงสามารถยื่นขอใบรับรองผู้ชนะเลิศได้
อะเดลเป็นผู้รับรางวัลคนแรก และชนะมากที่สุด (ด้วยการชนะจำนวน 4 ครั้ง) และเป็นเพียงการแสดงเดียวที่ได้รับรางวัลประเภทนี้ติดต่อกันหลายปี เคลลี คลาร์กสัน, เทย์เลอร์ สวิฟต์, อารีอานา กรานเด และอะเดลถูกเสนอชื่อเข้าชิงมากที่สุดคนละ 4 ครั้ง
อาร์ชดัชเชสมาร์เกรีตาแห่งออสเตรีย-เอสเต
อาร์ชดัชเชสมาเกอริต้าแห่งออสเตรีย-เอสต์ (พระนามเต็ม: มาเกอริต้า อิสซาเบลล่า มาเรีย วิตตอเรีย เอ็มมานูเอลล่า เอเลน่า เจ็นนาร่า; ภาษาอังกฤษ: Margherita Isabella Maria Vittoria Emanuela Elena Gennara) ทรงเป็นอาร์ชดัชเชสแห่งออสเตรีย-เอสต์ (พระยศเดิม: เจ้าหญิงแห่งซาวอย-อ๊อสต้า: Princess of Savoy-Aosta) และเป็นพระชายาในอาร์ชดยุกโรเบิร์ตแห่งออสเตรีย-เอสต์ พระองค์เป็นพระธิดาองค์โตใน เจ้าชายอเมดิโอ ดยุกที่ 3 แห่งออสตา และ เจ้าหญิงแอนน์แห่งออร์เลอ็อง ทรงประสูติเมื่อวันที่ 7 เมษายน พ.ศ. 2473
พระองค์ทรงอภิเษกสมรสกับ อาร์ชดยุกโรเบิร์ตแห่งออสเตรีย-เอสต์ เมื่อวันที่ 29 ธันวาคม พ.ศ. 2496 ณ เมืองบรูว์ ประเทศฝรั่งเศส ทั้งสองพระองค์มีพระโอรส 3 พระองค์ และพระธิดา 2 พระองค์ รวมทั้งสิ้น 5 พระองค์ ดังนี้
Zelinkaderidae
Zelinkaderidae เป็นวงศ์ของ Worm ที่อยู่ในชั้น Cyclorhagida
วัดเชียงยืน (อำเภอเมืองเชียงใหม่)
วัดเชียงยืน ตั้งอยู่ในเขตตำบลศรีภูมิ อำเภอเมืองเชียงใหม่ จังหวัดเชียงใหม่ เป็นโบราณสถานที่ได้รับการขึ้นทะเบียน เมื่อวันที่ 21 สิงหาคม พ.ศ. 2522 และมีความสำคัญทางประวัติศาสตร์การสร้างเมืองคือเป็น "เดชเมือง"
ประวัติ
ในปีพ.ศ. 1836 – 2101 สมัยราชวงศ์มังราย วัดเชียงยืนเป็นพระอารามหลวงนามมงคลมีฐานะเป็นเดชเมืองเชียงใหม่ เพราะสร้างขึ้นในลักษณะการวางผังเมืองให้สอดคล้องกับชัยภูมิและความเชื่อทางโหราศาสตร์ ซึ่งมีวัดเชียงยืนเป็นวัดมงคลนาม ประดิษฐานมงคลศักดิ์สิทธิ์คือพระสัพพัญญูเจ้าเดชเมือง  หมายถึง บารมีอำนาจยิ่งใหญ่  ซึ่งเจ้าพระยามหากษัตริย์ล้านนาในอดีตจะมาทำการสักการบูชาก่อนเข้าเมืองหรือ เมื่อมีพิธีราชาภิเษก หรือทั้งก่อน – หลังออกศึกสงคราม เพื่อให้เกิดสิริมงคล
วัดนี้สร้างขึ้นในสมัยใดนั้นไม่มีปรากฏหลักฐานชัด แต่ที่มีการสันนิษฐานกันจากหลักฐานที่ปรากฏไว้ว่า ในสมัยพญามังรายมหาราช พระองค์ได้สร้างวัดคู่เมืองเชียงใหม่เป็นแห่งแรก คือ วัดเชียงมั่น หมายถึง “มั่นคง” ต่อมาสร้างวัดเชียงยืน หมายถึง “ยั่งยืน” ด้วยจะมีพระราชประสงค์ที่ว่าวัดเชียงมั่นตั้งอยู่เขตพระนครด้านใน เมื่อประตูเมืองปิดอาณาประชาราษฎร์ของพระองค์ที่อยู่นอกกำแพงเมืองจะได้ อาศัยวัดเชียงยืน เพื่อประกอบพิธีกรรมทางศาสนา
พระบรมธาตุเชียงยืน
วัดเชียงยืนเป็นที่ประดิษฐานพระธาตุเจดีย์ ลักษณะรูปทรงแปดเหลี่ยม ในพระธาตุเจดีย์ประดิษฐานพระบรมสารีริกธาตุ จากหลักฐานจารึกในประวัติศาสตร์โบราณคดีตำนานชินกาลบาลี ปกรณ์ กล่าวถึงรัชกาลพระเจ้าปนัดดาธิราชหรือพระเมืองแก้ว กษัตริย์ล้านนา รัชกาล ที่ 13 แห่งราชวงศ์มังรายว่า พระองค์พร้อมด้วยพระเทวีราชมารดาทรงทำการอัญเชิญพระบรมสารีริกธาตุบรรจุพระ สถูปเจดีย์ใหญ่ ณ วัดฑีฆชีววัสสาราม (ฑีฆายวิสาราม) ต่อมาทางวัดได้ทำการบูรณะอนุรักษ์องค์พระธาตุเจดีย์ เพื่อถวายเป็นพระราช กุศลมหามงคลในวโรกาสเฉลิมพระชนมพรรษาครบ 6 รอบ 72 พรรษา ของพระบาทสมเด็จพระเจ้าอยู่หัวฯ
อุโบสถ
วัดนี้ยังมีอุโบสถทรง 8 เหลี่ยม เป็นสถาปัตยกรรมแบบพม่าที่งดงามและสมควรที่จะอนุรํกษ์ไว้เป็นอย่างยิ่ง นับเป็นอาราม ที่อยู่คู่เมืองเชียงใหม่มายาวนาน ที่สาธุชนเคารพศรัทธาองค์พระสัพพัญญูเจ้าวัดเชียงยืนฝังรากลึกกันอย่างแน่นแฟ้น
สถานที่ตั้ง
วัดเชียงยืนตั้งอยู่ เลขที่ 160  ถ. มณีนพรัตน์ ต.ศรีภูมิ  อ.เมือง จ.เชียงใหม่
2 โคตรพยัคฆ์ผู้ยิ่งใหญ่
2 โคตรพยัคฆ์ผู้ยิ่งใหญ่ (อังกฤษ: The Foreigner) เป็นภาพยนตร์แอคชั่นอเมริกา ที่ออกฉายในปี ค.ศ. 2017 กำกับโดย มาร์ติน แคมป์เบลล์ นำแสดงโดย แจ๊กกี้ ชาน, เพียร์ซ บรอสแนน
งานสร้างภาพยนตร์
ภาพยนตร์เรื่องนี้สร้างจากนิยายขายดีเรื่อง The Chinaman ที่วางจำหน่ายเมื่อปี ค.ศ. 2008 จากปลายปากกาของ สตีเฟ่น เลเธอร์ นักเขียนแนวเขย่าขวัญอาชญากรรมชื่อดัง ซึ่งภาพยนตร์เรื่องนี้ได้ผู้กำกับมากฝีมืออย่าง มาร์ติน แคมป์เบลล์ ที่ฝากฝีมือไว้ในเฟรนไชส์สายลับตลอดการ เจมส์ บอนด์ มาแล้วใน Casino Royale และ Goldeneye เท่านั้นยังไม่พอยังได้ เพียร์ซ บรอสแนน อดีตสายลับ 007 ตัวจริงมาร่วมสร้างสีสัน หนังเรื่องนี้เป็นการโคจรกลับมาร่วมงานกันครั้งแรกของ แคมป์เบลล์ และ บรอสแนน หลังจากร่วมงานกันในภาพยนตร์เรื่อง พยัคฆ์ร้าย 007 รหัสลับทลายโลก เมื่อปี ค.ศ. 1995
เพชรกาญจนาภิเษก
เพชรกาญจนาภิเษก (Golden Jubilee Diamond) เป็นเพชรเจียระไนขนาดใหญ่ที่สุดในโลก โดยมีขนาดใหญ่กว่าคูลลิแนน 1 หรืออีกชื่อว่า ดาวใหญ่แห่งแอฟริกา ซึ่งเป็นเป็นอดีตเพชรเจียระไนขนาดใหญ่ที่สุดในปี พ.ศ. 2451 เพชรกาญจนาภิเษกเป็นเพชรสีน้ำตาลขนาดใหญ่ หนัก 755.5 กะรัต (151 กรัม) ได้มีการค้นพบปี พ.ศ. 2528 ในเหมืองพรีเมีรยร์ในประเทศแอฟริกาใต้ เพชรดังกล่าวภายหลังตัดให้เหลือน้ำหนัก 545.67 กะรัต (109.13 กรัม)
การค้นพบและผ่านขั้นตอน
เพชรกาญจนาภิเษกค้นพบที่เหมืองพรีเมียร์ในประเทศแอฟริกา ทางตอนใต้ หนัก 545.67 กะรัต โดยมี Gabi Tolkowsky เป็นผู้เจียระไน จนได้เป็นเพชรที่มีเหลี่ยมเจียระไนที่สมบูรณ์ที่สุดคือ 148 เหลี่ยม โดยเป็นเหลี่ยมบนหน้าเพชร 55 เหลี่ยม เหลี่ยมด้านล่าง 69 เหลี่ยม และเหลี่ยมที่ขอบเพชร 24 เหลี่ยม รูปแบบการเจียระไน บันทึกจากการตรวจสอบโดย Tolkowsky describes ออกใบรับรองการเจียระไนรูปแบบ "fire rose cushion cut"
"สีน้ำตาลไม่มีชื่อ" (Unnamed Brown) เป็นชื่อแรกของเพชรนี้ ส่วนใหญ่ถูกมองว่าเป็นลูกเป็ดขี้เหร่ De Beers เป็นผู้มอบให้ Gabriel Tolkowsky ด้วยวัตถุประสงค์เพื่อทดสอบอุปกรณ์พิเศษและวิธีการตัดซึ่งพัฒนาโดยตั้งใจให้ใช้กับเพชรเซนทานารี (Centenary) สีดี ("ไร้สี") ไร้ตำหนิ อุปกรณ์และวิธีการเหล่านี้ไม่เคยทดสอบมาก่อน จึงได้ทดลองกับเพชรนี้
การตัดและขัดเพชรนี้เป็นงานท้าทายเพราะพื้นผิวใหญ่ รอยแตกลึกจากข้างใน และอีกหลายสาเหตุประกอบกัน เพชรนี้ตัดในห้องใต้ดินที่ออกแบบมาเป็นพิเศษเพื่อไม่ให้การสั่นสะเทือนภายนอกมารบกวน ในเวลาสองปีจึงจะทำให้เพชรมาอยู่ในสภาพปัจจุบันได้
การทูลเกล้าถวายงานพระราชพิธีกาญจนาภิเษก
ในปี พ.ศ. 2539 บริษัท เดอเบียร์ ซึ่งนำมาแสดงที่งาน บีโอไอแฟร์ ในประเทศไทย ความงดงามของเพชร กาญจนาภิเษก ได้ถูกกลุ่มนักธุรกิจไทยมองเห็นคุณค่าของเพชรเม็ดนี้ และจ่ายเงินซื้อมาในราคาประมาณ 6 ล้านเหรียญสหรัฐ และเนื่องในวโรกาสที่พระบาทสมเด็จพระปรมินทรมหาภูมิพลอดุลยเดชทรงครองราชสมบัติครบ 50 ปี นักธุรกิจไทยจึงได้ร่วมใจน้อมเกล้าน้อมกระหม่อมฯ ถวายเพชรกาญจนาภิเษกแก่พระองค์ แรกเรื่มได้มีแผนการว่าจะเชื่อมเพชรเข้ากับคทาหรือตราประจำพระองค์ แต่ก็ไม่ได้ดำเนินการแต่อย่างใด ปัจจุบัน เพชรกาญจนาภิเษกเป็นส่วนหนึ่งของเครื่องราชกกุธภัณฑ์ที่พระบรมมหาราชวัง มีมูลค่า 4-12 ล้านดอลล่าร์สหรัฐ
จุ้ยกัวไต่เต่
จุ้ยกัวไต่เต่ (สำเนียงจีนฮกเกี้ยน) หรือ จุ้ยกวนต้าตี้ (สำเนียงจีนแต้จิ๋ว) หรือ "ตุ๊ยกัวต้าตี้" (สำเนียงไฮ้หน่ำ-ไหหลำ) (水官大帝; พินอิน: shuǐguāndàdì) เป็นเทวดาตามความเชื่อของจีนและศาสนาเต๋า โดยพระองค์เป็นหนึ่งในตรีเทพซำกัวไต่เต่ของความเชื่อของจีนและศาสนาเต๋าโดยมีฐานะเป็นประมุขผู้ใหญ่สูงสุดในเทพและเซียนที่ดูแลรักษาธาตุน้ำโดยควบคุมดูแลบริหารจัดการเรื่องน้ำทั่วทุกแหล่งของโลกมนุษย์ โดยประติมานวิทยาของจุ้ยกัวไต่เต่ทรงพัสตราภรณ์ ศิราภรณ์และถนิมพิมพาภรณ์ชุดสีเขียวและในพระหัตถ์ทรงประสานป้ายอาญาสิทธิ์ โดยตามปฏิทินจีนวันที่ระลึกถึงพระองค์คือ วันที่ 15 ค่ำ เดือน 10
ที่เกี่ยวข้อง
เกี่ยวกับที่มาของจุ้ยกัวไต่เต่ ซึ่งเป็นเทวบุรุษที่รักษาสายน้ำในคติของความเชื่อของจีน และศาสนาเต๋า โดยทั่วไปตามเทพปกรณัมท้องถิ่นกล่าวว่าพระองค์คือพระเจ้าอวี่ผู้เสด็จลงมายังโลกตามรับสั่งของหยวนสื่อเทียนจุนและมีบางกรณีที่จุ้ยกัวไต่เต่เป็นที่สับสนกับเทพเจ้าแห่งน้ำพระองค์อื่น ๆ เช่น ซุยเต๋อเซียนจุน และเทพซวนหมิง (玄冥; Xuanming)
กีฬามวยสากลสมัครเล่นในโอลิมปิกฤดูร้อน 2008
กีฬามวยสากลสมัครเล่นในโอลิมปิกฤดูร้อน 2008 ถูกจัดขึ้นเมื่อวันที่ 8 สิงหาคม พ.ศ. 2551ใน Workers Indoor Arena ณ กรุงปักกิ่ง สาธารณรัฐประชาชนจีน
หวัง เว่ย์
ประวัติ
หวัง เว่ย์ เกิดที่เซี่ยงไฮ้ ประเทศจีน บิดาเป็นล่ามภาษารัสเซียให้กับกองทัพอากาศจีน มารดาเป็นอาจารย์สอนในมหาวิทยาลัย เมื่ออายุได้ 7 ขวบ ครอบครัวได้ย้ายถิ่นฐานไปฮ่องกง เข้ารับการศึกษาระดับประถมและมัธยมที่ฮ่องกง หลังจบการศึกษา หวังไม่ได้ศึกษาต่อระดับอุดมศึกษาแต่เข้าไปหางานทำในโรงงานแทน
หวังเริ่มต้นธุรกิจด้วยการเปิดโรงงานสิ่งพิมพ์และย้อมสีที่ตำบลชุนเต่อ มณฑลกวางตุ้ง ของจีน
จากนั้นต้นทศวรรษที่ 1990 หวังต้องการตัวอย่างชิ้นงานจากลูกค้าชาวฮ่องกง แต่มักประสบปัญหาเรื่องจัดส่งบ่อยครั้ง จึงได้ตั้งบริษัทชุนเฟิงเอ็กซ์เพรสขึ้นเพื่อจัดการขนส่งชิ้นงานโดยเฉพาะ ต่อมาเปลี่ยนชื่อเป็นเอสเอฟเอ็กซ์เพรส บริษัทได้ขยายใหญ่ขึ้นจนกระทั่งมีพนักงานกว่า 400,000 คนในเดือนเมษายน ค.ศ. 2017
นิตยสารฟอบส์เปิดเผยว่า หวัง เว่ย์ มีมูลค่าทรัพย์สินสุทธิ 26.2 พันล้านดอลลาร์สหรัฐในเดือนกุมภาพันธ์ ค.ศ. 2017 จึงเป็นบุคคลที่ร่ำรวยเป็นอันดับต้นๆของจีน
ชีวิตส่วนตัว
หวังอาศัยอยู่ที่ฮ่องกง มีบุตรชาย 2 คนและบุตรสาว 1 คน
Tetraposthia
Tetraposthia เป็นสกุลของ Worm ที่อยู่ในวงศ์ Actinoposthiidae มีเพียงสปีชีสืเดียวคือ Tetraposthia colymbetes.
น้ำตกไนแอการา
น้ำตกไนแอการา (Niagara Falls ; les Chutes du Niagara) เป็นน้ำตกขนาดใหญ่หลายแห่งประกอบกัน ตั้งอยู่บนแม่น้ำไนแอการาทางตะวันออกของทวีปอเมริกาเหนือ บนพรมแดนระหว่างประเทศแคนาดากับสหรัฐอเมริกา น้ำตกไนแอการาประกอบด้วยน้ำตกสามแห่งที่แยกออกจากกัน คือ "น้ำตกเกือกม้า" (Horseshoe Falls บางครั้งก็เรียก "น้ำตกแคนาดา") สูง 57 เมตร น้ำตกอเมริกา (American Falls) สูงระหว่าง 21–34 เมตร และน้ำตกขนาดเล็กกว่าที่อยู่ติดกัน คือน้ำตก Bridal Veil แม้น้ำตกไนแอการาจะไม่สูงอย่างโดดเด่น แต่ก็กว้างมาก น้ำตกไนแองการามีจุดชมวิวที่สวยงามและเป็นแหล่งท่องเที่ยวที่สำคัญของทั้ง 2 ประเทศมานานกว่าศตวรรษ
โมซูล
โมซูล (Mosul; Musul) หรือ อัลเมาศิล (الموصل; مووسڵ;  ) เป็นนครหลักในอิรักตอนเหนือ ทำหน้าที่เป็นเมืองหลักของเขตผู้ว่าการนิเนเวห์ นครนี้มีประชากรและพื้นที่มากเป็นอันดับสองของประเทศ รองจากกรุงแบกแดด โดยมีประชากรมากกว่า 3.7 ล้านคน โมซูลตั้งอยู่ทางเหนือของแบกแดดประมาณ 400 km
โมซูลและพื้นที่รอบ ๆ มีประชากรที่หลากหลาย ประชากรส่วนใหญ่เป็นชาวอาหรับ ส่วนชาวอัสซีเรีย, เติร์กเมน และเคิร์ด กับชนกลุ่มน้อยอื่น ๆ ถือเป็นชนกลุ่มน้อย ในนครนี้มีผู้นับถือศาสนาอิสลามนิกายซุนนีมากที่สุด แต่ก็ยังมีผู้นับถือศาสนาคริสต์อยู่จำนวนหนึ่ง พร้อมกับผู้ที่นับถือนิกายอื่น ๆ ของศาสนาอิสลาม และศาสนาของชนกลุ่มน้อย
ในอดีต โมซูลมีผลิตภัณฑ์ที่สำคัญอย่างหินอ่อนและน้ำมัน โมซูลเป็นที่ตั้งของมหาวิทยาลัยโมซูล และวิทยาลัยแพทย์ ศูนย์กลางการศึกษาและวิจัยใหญ่ที่สุดแห่งหนึ่งในตะวันออกกลาง
โมซูลกับที่ราบนิเนเวห์ถือเป็นหนึ่งในศูนย์กลางทางประวัติศาสตร์ของชาวอัสซีเรีย
ในเดือนมิถุนายน 2557 นครถูกรัฐอิสลามอิรักและเลแวนต์ยึดระหว่างการรุกภาคเหนือของอิรักปี 2557 รัฐบาลยึดคืนได้ในเดือนกรกฎาคม 2560
ภูมิประเทศ
โมซูลตั้งอยู่เหนือระดับน้ำทะเล 223 เมตร ในภูมิภาคเมโสโปเตเมียตอนเหนือของตะวันออกกลาง ทิศตะวันตกเฉียงใต้ติดกับทะเลทรายซีเรีย ส่วนทิศตะวันออกติดกับเทือกเขาซากรอส
ชาวเอสกิโม
เอสกิโม (Eskimo) เป็นคนพื้นเมืองแถบขั้วโลก ซึ่งปกติอาศัยอยู่บริเวณขั้วโลกเหนือ นับตั้งแต่ทางตะวันตกของไซบีเรีย (รัสเซีย) จนถึงอะแลสกา (สหรัฐอเมริกา) นอร์เทิร์นแคนาดา นูนาวิก และกรีนแลนด์
มีชนพื้นเมืองสองชนที่รู้จักในฐานะเอสกิโม คือ ชาวอินูอิต (รวมถึงชาวอิยูพิแอตในอะแลสกา และชาวอินูอิตกรีนแลนด์และชาวอินูอิตในแคนาดา) และชาวยูปิก (ทางตะวันออกของไซบีเรียและอะแลสกา) ส่วนกลุ่มคนที่สามทางเหนือ อย่างชาวอะลิวต์ มีความใกล้ชิดกับสองกลุ่มดังกล่าว มีบรรพบุรุษและกลุ่มภาษาใกล้ชิดกัน (กลุ่มภาษาเอสกิโม–อะลิวต์)
ปัจจุบันมีชาวเอสกิโมอยู่ราว 183,000 คน
คาซึโกะ ทาดาโนะ
คาซึโกะ ทาดาโนะ เป็นนักสร้างแอนิเมชัน นักออกแบบตัวละคร และนักวาดภาพประกอบชาวญี่ปุ่น เกิดวันที่ 14 มีนาคม ที่จังหวัดฮิโระชิมะ กรุ๊ปเลือด B เริ่มมีชื่อเสียงเป็นที่รู้จักจากการออกแบบตัวละครให้กับเรื่องเซเลอร์มูน เดิมเคยสังกัดอยู่สตูดิโอไลฟ์ แต่ปัจจุบันสังกัดอยู่สตูดิโอวิวน์ นอกจากชื่อจริงแล้ว  ทาดาโนะยังมีนามปากกาอีกหลายชื่อด้วยกัน ได้แก่ KAZZ (คาซ), ただの かずこ (คาซึโกะ ทาดาโนะ เขียนด้วยอักษรฮิรางานะ), タダノ カズコ (คาซึโกะ ทาดาโนะ เขียนด้วยอักษรคาตาคานะ)
นิกอลา วลาชิช
นิกอลา วลาชิช (Nikola Vlašić, ; เกิด 4 ตุลาคม ค.ศ. 1997) เป็นนักฟุตบอลชาวโครเอเชีย ปัจจุบันเล่นในตำแหน่งกองกลางตัวรุกให้แก่เวสต์แฮมยูไนเต็ด สโมสรในพรีเมียร์ลีก และทีมชาติโครเอเชีย
วลาชิชเกิดในครอบครัวที่มีชื่อเสียงทางด้านกีฬา เขามาจากทีมเยาวชนของไฮดูกสปลิต โดยได้ลงเล่นให้กับทีมชุดใหญ่ครั้งแรกในฤดูร้อนปี 2014 ทำให้ เดอะการ์เดียน ลงชื่อเขาเป็นหนึ่งใน เน็กซต์เจเนอเรชัน ในปีนั้น ผลงานอันยอดเยี่ยมทำให้เขาได้ย้ายไปเอฟเวอร์ตันใน ค.ศ. 2017 อย่างไรก็ตาม เขาไม่ประสบความสำเร็จกับสโมสร จึงถูกปล่อยยืมตัวไปซีเอสเคเอ มอสโกซึ่งเขาสามารถทำผลงานได้ดีขึ้นจนได้ย้ายไปแบบถาวร
วลาชิชลงเล่นให้กับทีมชาติครั้งแรกใน ค.ศ. 2017 ก่อนที่จะกลายเป็นตัวหลักของโครเอเชียในการแข่งขันฟุตบอลชิงแชมป์แห่งชาติยุโรป 2020
มารวิทยา
มารวิทยา หรือ ปิศาจวิทยา (demonology) คือ การศึกษาเกี่ยวกับปิศาจหรือความเชื่อเกี่ยวกับปิศาจ เป็นสาขาหนึ่งของศาสนศาสตร์ที่ศึกษาเกี่ยวกับสิ่งมีชีวิตเหนือธรรมชาติที่ไม่ใช่เทวดา มีเนื้อหาว่าด้วยสิ่งมีชีวิตฝ่ายดีที่ไม่เป็นที่เคารพบูชาหรือแม้เป็นที่เคารพบูชาแต่ก็มีสถานะด้อยกว่าเทวดา กับทั้งสิ่งมีชีวิตฝ่ายร้ายทุกประเภท ทั้งนี้ ในศาสนศาสตร์ตะวันตกหลังสมัยโฮเมอร์เป็นต้นมานั้น คำว่า "ปิศาจ" หมายถึงแต่ สิ่งมีชีวิตฝ่ายดี แต่ในปัจจุบันมักหมายถึง สิ่งมีชีวิตฝ่ายร้าย
ปิศาจนั้น ถ้านับว่าเป็นภูตแล้ว อาจจัดเข้าจำพวกหนึ่งจำพวกใดในสองจำพวกตามที่ลัทธิวิญญาณนิยมดั้งเดิมยึดถือกันก็ได้ กล่าวคือ จะจัดปิศาจเป็นมนุษย์จำพวกหนึ่ง หรือเป็นอมนุษย์ วิญญาณที่แยกจากกายได้ หรือภูตไร้ร่างแต่ไม่สิงสู่ร่างใด ๆ จำพวกหนึ่งก็ได้ โดยปีศาจวิทยาถือเป็นการค้นคว้าอย่างลับๆโดยไม่เป็นที่กล่าวถึงกันในศาสตร์ทั่วๆไป
ประเทศมาเลเซียในเอเชียนเกมส์ฤดูหนาว 2017
ประเทศมาเลเซีย เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560
จำนวนผู้เข้าแข่งขัน
นักกีฬาประเทศมาเลเซียมีคุณสมบัติเข้าแข่งขันรายการดังต่อไปนี้
ชุง ซุงยอง
ชุง ซุงยอง (Sung-Yong Chung) นักมวยสากลชาวเกาหลีใต้ สถิติการชก 7 ครั้ง ชนะ 6 (น็อค 3) แพ้ 1
อ้างอิง
สถิติการชก boxrec.com
ตำบลเสมา
เสมา เป็นตำบลหนึ่งในอำเภอสูงเนิน จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลเสมา ตั้งอยู่ห่างจากอำเภอสูงเนิน ประมาณ 8 กิโลเมตร
การปกครอง
ตำบลเสมา แบ่งการปกครองออกเป็น 16 หมู่บ้าน คือ
กมลรจน์ เอกวัฒนกิจ
กมลรจน์ เอกวัฒนกิจ (ชื่อเล่น: จิ้ง เกิด 12 เมษายน 2525) เป็นนักร้อง, นักแสดงชาวไทย และเป็นหนึ่งในสมาชิกวง วีวี่โค
ประวัติ
กมลรจน์ เอกวัฒนกิจ ชื่อเล่น จิ้ง เป็นนักร้อง, นักแสดงชาวไทย เข้าสู่วงการด้วยการเป็นหนึ่งในศิลปินวง วีวี่โค ในปี 2541 โดยวงวีวี่โคมีสมาชิก 5 คนคือ จีระนันท์ กิจประสาน (เมย์) , กมลรจน์ เอกวัฒนกิจ (จิ้ง) , อัจฉราศรี เจริญโสภา (เชอร์รี่) , ศิลป์สิริ ประภาวงศ์ (มะเหมี่ยว) และ วิจิตรา อัศนีวุฒิกร (กุ๊กกิ๊ก)
Damerau–Levenshtein distance
ในทฤษฎีสารสนเทศและวิทยาการคอมพิวเตอร์ Damerau–Levenshtein distance (ตั้งตามชื่อผู้คิดค้น Frederick J. Damerau และ Vladimir I. Levenshtein) คือระยะทางระหว่างสองสายอักขระ ซึ่งสามารถหาได้จากจำนวนการกระทำที่น้อยที่ในการแปลงสายอักขระหนึ่งมาเป็นอีกสายอักขนะหนึ่ง โดยการกระทำที่สามารถทำกับสายอักขระได้มีสี่แบบ ดังนี้
Damerau คิดเฉพาะการสะกดผิดที่สามารถแก้ไขด้วยการกระทำเพียงครั้งเดียว ส่วนการหาระยะทางที่เกิดจากการกระทำหลายการกระทำเป็นของ Levenshtein ในชื่อ Levenshtein edit distance แต่ Levenshtein ไม่มีการกระทำสลับอักขระ เมื่อนำมารวมกันจึงได้เป็น Damerau–Levenshtein distance
ถึงแม้ตอนแรกจะใช้ในการแก้คำที่ผู้ใช้พิมพ์ผิด แต่ในปัจจุบัน Damerau–Levenshtein distance ถูกใช้ในชีววิทยาในการหาความแตกต่างระหว่างสายอักขระ DNA อีกด้วย
คำอธิบาย
Damerau–Levenshtein distance เป็นการแก้ไข Levenshtein edit distance ให้มีการกระทำสลับอักขระเพิ่มขึ้น โดยสามารถนำ Levenshtein edit distance ซึ่งใช้การแก้ปัญหาโดยกำหนดการพลวัต มาแก้ไขเพิ่มเติมการกระทำได้เลย
รหัสเทียม
เพิ่มการกระทำจาก Levenshtein edit distance เข้าไปอีกหนึ่งการกระทำ ดังนี้ if(i > 1 and j > 1 and str1[i] = str2[j-1] and str1[i-1] = str2[j]) then d[i, j] := minimum( d[i, j],  d[i-2, j-2] + cost   // transposition  )
ประสิทธิภาพในการทำงาน
เนื่องจากมีการวนสำหรับทุกอักขระในอักขระ s และ t จะได้ว่า ประสิทธิภาพในการทำงานเป็น เมื่อ m, n คือความยาวของสายอักขระ
คริสตีส์
คริสตีส์ (Christie's) เป็นบริษัทรับจัดประมูลผลงานศิลปะชั้นนำ
คริสตีส์ ก่อตั้งโดยนายเจมส์ คริสตี ชาวอังกฤษ เริ่มจัดการประมูลตั้งแต่ ค.ศ. 1759 โดยในเอกสารของบริษัทระบุว่า บริษัทจัดการประมูลครั้งแรกในกรุงลอนดอน ประเทศอังกฤษ เมื่อวันที่ 5 ธันวาคม ค.ศ. 1766
ห้องค้าหลักของคริสตีส์ตั้งอยู่ที่ถนนเคนซิงตันในย่านเซนต์เจมส์ ลอนดอน เปิดดำเนินการมาตั้งแต่ ค.ศ. 1823 โดยมีห้องค้าแห่งที่สองอยู่ที่เซาท์เคนซิงตัน เปิดดำเนินการตั้งแต่ ค.ศ. 1975 และเป็นห้องค้าที่มีการประมูลมากที่สุดแห่งหนึ่ง จนถึงปัจจุบัน คริสตีส์มีสำนักงานทั้งสิ้น 85 แห่ง ใน 43 ประเทศ รวมทั้งที่นิวยอร์ก, ลอสแอนเจลิส, ปารีส, เจนีวา, อัมสเตอร์ดัม, มอสโก, เวียนนา, บัวโนสไอเรส, เบอร์ลิน, โรม, เกาหลีใต้, มิลาน, สเปน, ญี่ปุ่น, จีน, ออสเตรเลีย, ฮ่องกง, สิงคโปร์, อิสราเอล, ดูไบ, เม็กซิโกซิตี และกรุงเทพมหานคร
คริสตีส์เข้ามาจัดตั้งสำนักงานในประเทศไทยตั้งแต่ พ.ศ. 2540
ก็กูทําไม่เป็น
ก็กูทำไม่เป็น เป็นรายการโทรทัศน์ประเภทเรียลลิตี้ ผลิตโดยจีเอ็มเอ็มทีวีและไลน์ทีวี ประเทศไทย ออกอากาศทุกวันที่ 10 และ 20 ของทุกเดือน เวลา 18.00 น. ทางไลน์ทีวีเท่านั้น เริ่มออกอากาศตอนแรกเมื่อวันที่ 10 กุมภาพันธ์ พ.ศ. 2561
รายการก็กูทำไม่เป็นจะมีเนื้อหาเกี่ยวกับเรื่องต่าง ๆ ที่พิธีกร ป๋อมแป๋ม (นิติ ชัยชิตาทร) ทำไม่เป็น ซึ่งจะต้องฝึกฝนและทำเรื่องนั้นให้เป็นให้ได้ โดยแต่ละเรื่องที่ทำไม่เป็นจะแบ่งเป็น ซีรีส์ (จำนวน 2-4 ตอน) ในแต่ละตอนของซีรีส์จะมีด่านภารกิจให้เรียนรู้หรือให้ทำ โดยผลตัดสินจะขึ้นอยู่กับว่าพิธีกรทำได้สำเร็จหรือไม่ และอาจมีผู้เชี่ยวชาญเฉพาะด้านเป็นคนตัดสินด้วย
พิธีกรร่วม
ส่วนใหญ่เป็นพนักงานในจีเอ็มเอ็มทีวี
ผลซีรีส์
ผลตัดสิน  หมายถึง ผ่าน  หมายถึง ไม่ผ่าน
Polystilifera
Polystilifera เป็นวงศ์ของ Worm ที่อยู่ในอันดับ Hoplonemertea
ปลาซิวข้าวสาร
ปลาซิวข้าวสาร หรือ ปลาในนาข้าว (วงศ์: Adrianichthyidae; Ricefishes) เป็นชื่อวงศ์ของปลาน้ำจืดและปลา
น้ำกร่อยจำพวกหนึ่งที่มีขนาดเล็ก มีขนาดโดยเฉลี่ยไม่เกิน 9 เซนติเมตร มีการกระจายพันธุ์ตั้งแต่ประเทศอินเดียจนถึงญี่ปุ่น เกาะซูลาเวซี คาบสมุทรอินโดจีนจนถึงออสเตรเลีย
เดิมเคยถูกจัดให้อยู่ในวงศ์ Oryziidae แต่ปัจจุบันวงศ์นี้ได้กลายเป็นเพียงวงศ์ย่อยและสกุลหนึ่งของวงศ์นี้
มีลักษณะทางอนุกรมวิธานที่สำคัญ คือ ไม่มีเส้นข้างลำตัว ช่องจมูกเปิดทะลุถึงก้น นัยน์ตาโต ปากเฉียงขึ้นเล็กน้อย ครีบหลังอยู่ใกล้ครีบหาง ครีบหางมีทั้งปลายตรงและปลายกลมมน
โดยปลาในวงศ์นี้ซึ่งเป็นตัวอย่างแรกได้ถูกค้นพบเป็นครั้งแรก ในนาข้าวที่ประเทศญี่ปุ่น  จึงเป็นที่มาของชื่อในภาษาอังกฤษ
โดยชนิดที่ค้นพบล่าสุด พบที่ลุ่มแม่น้ำโขงในภาคอีสานของไทย คือ ปลาซิวข้าวสารแม่น้ำสงคราม (Oryzias songkhramensis) เมื่อปี ค.ศ. 2010
แหล่งข้อมูลอื่น
メダカ
วัดกลางสุรินทร์
วัดกลาง หรือ วัดกลางสุรินทร์ (Wat Klang-Surin) เป็นวัดสังกัดคณะสงฆ์มหานิกาย เขตปกครองคณะสงฆ์หนตะวันออก ภาค 11 ได้รับการพระราชทานวิสุงคามสีมา เมื่อวันที่ 12 มีนาคม พ.ศ. 2508 กำหนดเขตวิสุงคามสีมา กว้าง 15 เมตร ยาว 27 เมตร
ประวัติวัดกลางสุรินทร์
เมืองสุรินทร์เมื่อก่อนเป็นเมืองโบราณ มีชื่อเรียกว่า คูประทาย หรือ ไผทสมัน มีกำแพงและคูล้อมชั้นใน เป็นรูปวงกลม วัดผ่าศูนย์กลางจากตะวันออกสู่ตะวันตกประมาณ 22 เส้นจากทิศเหนือจดใต้ประมาณ 26 เส้น มีกำแพงและคูชั้นนอกอีกชั้นหนึ่งเป็นรูปสี่เหลี่ยมวงรี ๆ รวมเป็นกำแพง 2 ชั้น ภูมิประเทศภายในเขตกำแพงชั้นในส่วนมากเป็นที่ลุ่ม บางแห่งมีน้ำขังอยู่ตลอดฤดูหนาว ที่เป็นเนินมีบริเวณจากซอยตาดอกทอดไปทางทิศตะวันออกจดวัดบูรพารามด้านทิศใต้แค่บริเวณถนนหลักเมือง เนินที่สูงสุดตรงบริเวณทิศใต้ตลาดเทศบาล ชาวบ้านเรียกคนแถบนี้ว่า “คุ้มโคกสูง” วัดที่มีอยู่ในตัวเมืองสุรินทร์ ที่เป็นวัดโบราณเก่าแก่มี 9 วัด ที่สร้างขึ้นใหม่เฉพาะในเขตเทศบาลมี2 วัด วัดทั้ง 10 นี้ตั้งอยู่ดังนี้
วัดกลางและวัดบูรพาราม ตั้งอยู่ภายในเขตกำแพงชั้นใน วัดจำปา, วัดศาลาลอย วัดจุมพลสุธาวาส, วัดพรหมสุรินทร์ และวัดโคกบัวราย (ตั้งใหม่) ตั้งอยู่ภายในเขตกำแพงชั้นนอกและวัดที่ตั้งอยู่นอกกำแพงชั้นนอกมี วัดหนองบัว, วัดประทุมเมฆ และวัดเทพสุรินทร์ (สร้างใหม่) วัดทั้ง 8 ล้วนเป็นวัดโบราณไม่มีประวัติจารึกว่า วัดใดสร้างขึ้นเมื่อใดแน่นอน อนึ่ง ภายในเขตกำแพงและคูเมืองชั้นใน มีที่พอสันนิษฐานว่า เคยเป็นวัดมาก่อน 4 แห่งคือ
การก่อตั้งวัดกลางสุรินทร์           วัดกลางสุรินทร์ ได้เริ่มสร้างขึ้นเมื่อใดใครเป็นผู้สร้าง เจ้าอาวาสองค์แรกและองค์ต่อ ๆ มามีชื่ออย่างไรบ้าง ไม่มีหลักฐานปรากฏชัดแต่สถานที่ตั้งวัดนั้นพอมีเหตุผลที่น่าเชื่อดังนี้ เมืองสุรินทร์มีกำเนิดมาแต่ครั้งใด นักประวัติศาสตร์สันนิษฐานว่า หลายร้อยปีมาแล้วโดยมีชื่อเดิมว่า ไผทสมัน ต่อมาเมื่อประมาณ พ.ศ. 2306 เชียงปุมซึ่งเดิมอยู่บ้านเมืองที ได้รับบรรดาศักดิ์เป็นพระสุรินทร์ภักดี และย้ายมาอยู่ที่ไผทสมัน เมืองนี้จึงได้ชื่อว่าเมืองสุรินทร์ ตามบรรดาศักดิ์ของเจ้าเมือง ในการอพยบครั้งแรก สันนิษฐานว่า ได้เริ่มกำหนดตั้งสถานที่หลักเมืองขึ้นโดยถือเนื้อที่ส่วนกลางของเมืองจริง ๆ กล่าวคือประมาณอาณาเขตภายในคูกำแพงเมืองชั้นใน จากทิศตะวันออกจดทิศตะวันตก และจากทิศเหนือจดทิศใต้ มีศูนย์กลางตรงที่ตั้งหลักเมืองในปัจจุบันพอดี ถนนสายนี้เกิดขึ้นในสมัยหลัง ส่วนจวนเจ้าเมืองนั้น ตั้งเยืองจากศาลเจ้าหลักเมืองมาทางทิศตะวันออกเฉียงเหนือตรงบริเวณตลาดเก่า ตรงหน้าวัดกลางปัจจุบัน หรือบริเวณหลังโรงแรมโมเมเรียลทั้งหมดเป็นบริเวณจวนเจ้าเมืองมาแต่เดิม แต่ปัจจุบันนี้เป็นที่ของเอกชนหมดแล้ว วัดกลาง น่าจะเริ่มได้รับการก่อสร้างขึ้นในสมัยนี้ ทั้งนี้เนื่องจากตั้งในเนื้อที่แนวเดียวกับจวนเจ้าเมือง ด้านทิศตะวันออกขนานกับจวนเจ้าเมือง โดยมีทางขั้นกลางระหว่างจวนเจ้าเมืองกับวัด ปัจจุบันทางสายนี้ คือถนนธนสารซึ่งเป็นทางสายเดียว ที่ตัดกลางเมืองทอดจากกำแพงด้านเหนือจดด้านใต้ และมีถนนสายหลักเมืองผ่ากลางจากตะวันออกสู่ตะวันตก ตัดกันเป็นสี่แยกหลักเมือง ถนนสองสายนี้เป็นถนนดังเดิมของเมืองสุรินทร์ การวางผังเมืองของเจ้าเมืองสุรินทร์ เข้าใจว่า ได้เพ่งถึงจุดศูนย์กลางของตัวเมืองและสร้างจวนในบริเวณดังกล่าว ที่แห่งนี้เป็นเนินสูง
ข้อยืนยันว่า เจ้าเมืองสุรินทร์คนแรกเป็นผู้สร้างวัดกลางสุรินทร์ มีเหตุผลประกอบดังนี้
หลังจากเชียงปุมได้รับพระราชทานยศและตำแหน่ง กลับมาสู่บ้านเดิมที่เมืองที และเห็นว่าที่บ้านเมืองทีเป็นบ้านเล็ก ชัยภูมิไม่เหมาะสมจึงย้ายมาตั้งเมืองที่คูประทาย เมื่อกำหนดที่ตั้งจวนแล้วก็วางผังการสร้างวัดเคียงข้างกับเขตจวน ทางทิศตะวันออก การตั้งวัดนี้ น่าจะเป็นการเลียนแบบข้าราชการทหารในสมัยนั้น ที่กลับจากการทำศึกสงครามก็มีการสร้างวัด ซึ่งการสร้างวัดนี้แม้พระบาทสมเด็จพระเจ้าอยู่หัวและพระบรมวงศานุวงศ์ก็สร้างมาก ข้าราชบริพารก็สร้างเช่นกัน จนมีคำกล่าวในสมัยนั้นว่า “สร้างวัดให้ลูกเล่น” เจ้าเมืองสุรินทร์ได้สร้างวัดขึ้นเป็นความนิยมตามสมัยนั้น เป็นการเลียนแบบจากส่วนกลางก็ได้ เจ้าเมืองอาจตั้งความประสงค์ว่า เมื่อสร้างเมืองก็สร้างวัดเป็นคู่บ้านคู่เมืองด้วย จึงกำหนดพื้นที่วัดกลางติดกับเขตจวน การปฏิบัติราชการในสมัยนั้น ไม่มีศาลากลางเป็นเอกเทศใช้จวนเป็นที่ราชการด้วย เมื่อมีการชุมนุมเรื่องข้าราชการก็ใช้บริเวณวัดเป็นที่ชุมนุมเป็นความสะดวกสบายโดยตลอด วัดกลางได้เป็นที่ร่วมประชุมของทางราชการตลอดในสมัยนั้น รวมทั้งการระดมพล ตามที่กล่าว ณ เบื้องต้นว่า เรื่องมีปรากฏซากอิฐเก่าที่ “โคกโพธิ์” คือบริเวณตั้งโรงเรียนราษฎร์บำรุงว่า เคยเป็นที่ตั้งวัดมาแต่เดิม เมื่อพระสุรินทร์มาสร้างเมืองแล้วเมื่อมีการวางผังเมืองและกำหนดที่วัด โดยท่านเจ้าเมืองอาจโยกย้ายวัดนี้มาตั้งเป็นวัดกลางก็ได้ ทั้งนี้โดยเหตุผลตามคติพื้นบ้านถือว่า การสร้างวัดต้องให้อยู่ทางทิศตะวันออกของหมู่บ้าน จึงจะเป็นมงคล วัดอยู่ทางทิศตะวันตกของหมู่บ้าน ถือว่าเป็นอัปมงคล วัดอยู่ทางทิศเหนือหรือใต้หมู่บ้านไม่ถือเป็นเรื่องเสียหาย อาจจะเป็นเพราะเหตุที่เจ้าเมืองสร้างจวนอยู่ทางทิศตะวันออกวัด จึงย้ายวัดจากทิศตะวันตกมาตั้งทิศตะวันออก แต่ทั้งนี้เป็นเพียงข้อสันนิษฐานอาจจะร้างไปเอง และวัดกลางก็อาจตั้งขึ้นใหม่ก็ได้ แต่เหตุผลที่ยืนยันมานั้นพอกล่าวได้ว่า วัดกลางเกิดในสมัยพระสุรินทร์คนแรกแน่นอน เพราะปรากฏเรื่องของเจ้าเมืองดังกล่าวแล้ว
วัดกลางสุรินทร์  ได้รับการพระราชทานวิสุงคามสีมา